На основу 32. став 1. тачка 9. Закона о локалној самоуправи („Закона о локалној самоуправи („Службени гласник Републике Србије“, број 129/2007, 83/2014-др.закон, 101/2016-др. Закон и 47/2018), члана 123. став 1., 3. и 4. Закона о социјалној заштити („Службени гласник РС“, број 24/11), члана 22. став 1. Закона о јавним службама („Службени гласник РС“, број 42/91, 71/94, 79/2005 - др. закон, 81/2005 - испр. др. закона и 83/2005 - испр. др. Закона и 83/2014-др. закон), члана 40. став 1. тачка 13. и 152. Статута Општине Владичин Хан ( „Службени гласник Града Врања“, број 4/2019) и члана 179. Пословника Скупштине општине Владичин Хан („Службени гласник Града Врања“, број 9/2019), Скупштина општине Владичин Хан на седници одржаној дана 13.09.2020. године, донела је

**РЕШЕЊЕ**

**О ИМЕНОВАЊУ ПРЕДСЕДНИКА И ЧЛАНОВА НАДЗОРНОГ ОДБОРА**

**ЦЕНТРА ЗА СОЦИЈАЛНИ РАД ВЛАДИЧИН ХАН**

**I**

За председника и чланове Надзорног одбора Центра за социјални рад Владичин Хан именују се:

1. Слободанка Андрејевић, дипломирани психолог, из Владичиног Хана, за председника,
2. Лидија Васовић, струковни инжењер шумарства из с. Полом, Владичин Хан, за члана,
3. Владимир Вучковић, дипломирани социјални радник, из Владичиног Хана, за члана,

**II**

Мандат именованог председника и чланова Надзорног одбора траје 4 (четири) године.

**III**

Ступањем на снагу овог Решења престаје да важи Решење о именовању председника и чланова Надзорног одбора Центра за социјални рад Владичин Хан број 06-64/13/2016-01од 21.07.2016. године са изменом број 06-94/2/18-I од 24.06.2018. године („Службени гласник Града Врања“, број 25/16 и 20/18)

**I V**

Решење ступа на снагу даном доношења.

**V**

Решење објавити у „Службеном гласнику Града Врања“.

**Образложење**

Правни основ за доношење наведеног Решења налази се у одредбама члана 32. став 1. тачка 9. Закона о локалној самоуправи („Закона о локалној самоуправи („Службени гласник Републике Србије“, број 129/2007, 83/2014-др.закон, 101/2016-др. Закон и 47/2018), члана 123. став 1., 3. и 4. Закона о социјалној заштити („Службени гласник РС“, број 24/11), члана 22. став 1. Закона о јавним службама („Службени гласник РС“, број 42/91, 71/94, 79/2005 - др. закон, 81/2005 - испр. др. закона и 83/2005 - испр. др. Закона и 83/2014-др. закон), члана., 40. став 1. тачка 13. и 152. Статута Општине Владичин Хан ( „Службени гласник Града Врања“, број 4/2019) и члана 179. Пословника Скупштине општине Владичин Хан („Службени гласник Града Врања“, број 9/2019),

Чланом 32. став 1. тачка 9. Закона о локалној самоуправи прописано је да Скупштина општине у складу са Законом именује и разрешава управни и надзорни одбор јавних предузећа, установа, организација и служби чији је оснивач што је прописано и чланом 40. став 1. тачка 13. Статута Општине Владичин Хан.

Чланом 123. став 1., 3. и 4. Закона о социјалној заштити прописано је да су органи Центра за социјални рад, директор, управни одбор и надзорни одбор, да Надзорни одбор има три члана и чине га два представника оснивача и један представник по предлогу запослених као и да чланове Надзорног одбора именује оснивач на четири године.

Чланом 22. став 1. Закона о јавним службама прописано је да Надзорни одбор установе именује и разрешава оснивач.

Чланом 40. став 1. тачка 13. Статута Скупштине Општине Владичин Хан прописано је да Скупштина општине именује и разрешава управни одбор, надзорни одбор и директора установе, организације и служби чији је оснивач и даје сагласност на њихове статуте у складу са законом.

Како је председнику и члановима Надзорног одбора Центра за социјални рад Владичин Хан који су именовани Решењем о именовању председника и чланова Управног одбора Центра за социјални рад Владичин Хан број 06-64/13/2016-01од 21.07.2016. са изменом истекао мандат на који су именовани а по предлогу чланова представника оснивача и предлогу чланова из реда запослених Центра за социјални рад, одлучено је као у диспозитиву решења.

**УПУТСТВО О ПРАВНОМ СРЕДСТВУ:** Против овог Решења може се покренути спор пред Вишим судом у Врању у року од 30 дана од дана достављања решења

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-67/25/20-I**

**П Р Е Д С Е Д Н И Ц А,**

**Данијела Поповић**